Lav et referat af nedenstående tekst:

Tekst:
Afbud før dagen Stjernen med den roste sangstemme meldte afbud til Nibe Festivalen tirsdag den 3. juli - dagen før han skulle spille på festivalen. Stemmeproblemer og lungebetændelse stoppede ikke intimkoncert Årsagen skulle være lungebetændelse og problemer med stemmen, men selv samme aften spillede han ifølge musikmagasinet GAFFA en udmærket hemmelig intimkoncert i det engelske. - Hvis det er tilfældet, er det dybt beklageligt overfor et godt festival publikum, men jeg håber der er en god forklaring, siger festivalformand Peter Møller Madsen. Mika skal forklare sig Nibe festival har nu taget kontakt til deres mellemhandler for at få en forklaring fra Mika. Festivalen har tidligere luftet tanken om et sagsanlæg mod Mika, men slog koldt vand i blodet, da stjernen også aflyste sin koncert på årets Roskilde Festival. Noget der overbeviste den nordjyske festival om, at sangeren rent faktisk var syg. Holder igen med sagsanlæg Nu er der igen sået tvivl om Mikas sygdom, men det får ikke Nibe Festivalen til at fare ud med et sagsanlæg. - En økonomisk kompensation giver os jo ikke koncerten tilbage, forklarer Peter Møller Madsen.

Referat:
Nibe Festivalen vil undersøge baggrunden for Mikas afbud på årets festival, efter forlydender om en engelsk intimkoncert samme dag som afbudet.